  Анжелика Тихонова корреспондент Казаньын Калыкъёслэн эшъяськон юртазы ужась арнянунал школа улсын удмурт кылъя урокъёс нуо. Со сярысь ивортодэтъя «Удмуртия» агентстволэн корреспондентэзлы Татарстанысь удмуртъёслэн автономизылэн быдэсъясь кивалтӥсез, удмурт кылъя дышетӥсь Ольга Чайникова вераз. Урокъёсы удмурт семьяосысь сизьым пиналъёс но Казаньысь федерал университетын дышетскись одӥг пияш пырисько. Пиналъёс нылпи садысен кутскыса ветло. Дышетӥсьсы пусъе, ваньзы ик соос ас мылкыдзыя лыкто. Ми татын кыллы но дышетӥськом, шудӥськом но, кырӟаськом но, эктӥськом но, мультфильмъёс но учкиськом. Соин сыӵе яркыт ортчо урокъёсмы милям Ольга Чайникова, удмурт кылъя урокъёсты нуисьУдмурт кылъя урокъёс арняяз одӥг пол луо но быдэс ар ӵоже радъясько. Ольга Чайниковалэн кылъёсызъя, азьланяз студентлы, оло, нимаз урокъёс но сётъялозы, малы ке шуоно солэн мылкыдыз туж бадӟым. Со удмурт семьяысь шуиз ассэ. Семьязы, пе, татчы Удмуртиысь лыктэмын, но удмурт сямен уг верасько. Пересьёссы, пе, удмурт сямен верасько вал. Нош соос, пе, ум валаське вал. Мон, пе, азьло ик шӧдӥ вал ини сыӵе кулэлыкез ачим понна. Но али, пе, кужыме кылдӥз соин ужаны Ольга Чайникова, удмурт кылъя урокъёсты нуисьНялтас вераса, пияшлэн сузэрез но удмурт кылэз дышетыны мылкыд карыса вазиськылэм ини. Но со кунгож сьӧрын улэ, соин ик солы онлайн-курсъёс кулэ вылэм.  Тодэ вайытом, Удмуртиын удмурт кылъя дунтэк курсъёс мыно.  Тегъёс: Мерлык Казань удмуртъёс удмурткыл Татарстан  